Όσκαρ Άριας

Ο Όσκαρ Άριας (Óscar Rafael de Jesús Arias Sánchez, 1940-) είναι πολιτικός από την Κόστα Ρίκα, πρόεδρος από το 2006 ως το 2010. Ανήκει στο κόμμα PLN (Εθνικό Κόμμα Φιλελευθέρων). Το 1987 τιμήθηκε με το Βραβείο Νόμπελ Ειρήνης, ως επιβράβευση για τις προσπάθειές του ώστε να τερματιστούν οι εμφύλιες συρράξεις στα κράτη της Κεντρικής Αμερικής. 

 Πρώτη προεδρία 
Γεννήθηκε στις 13 Σεπτεμβρίου 1940. έγινε Πρόεδρος της Κόστα Ρίκα στις 8 Μαΐου 1986 και διατηρήθηκε στο αξίωμα ως τις 8 Μαΐου 1990, ενώ επανεξελέγη πρόεδρος για δεύτερη φορά στις αμφίρροπες εκλογές του 2006. Σημαντικό ήταν το εκπαιδευτικό του έργο, με κύρια μεταρρύθμιση τη εισαγωγή εξετάσεων στο τέλος του Δημοτικού και του Γυμνασίου. Τον διαδέχθηκε στην πρώτη του θητεία ο Ραφαέλ Καλδερόν.

 Δεύτερη προεδρία 
Στις προεδρικές εκλογές που διενεργήθησαν στις 5 Φεβρουαρίου του 2006 τα αποτελέσματα έδειξαν οριακή διαφορά του Άριας από τον αντίπαλό του, Ότον Σόλις και διατάχθηκε η καταμέτρηση των ψηφοδελτίων διά χειρός. Τελικά, στις 7 Μαρτίου, ο Άριας ανακηρύχθηκε νικητής των εκλογών, με διαφορά 18.169 ψήφων (με 40,5% έναντι 40,3% για το Σόλις). Ορκίστηκε εκ νέου πρόεδρος στις 9 Μαΐου 2006.

Στον τομέα της εξωτερικής πολιτικής, ο πρόεδρος Άριας αποκατέστησε τις διπλωματικές σχέσεις της χώρας του με την Κίνα, την Παλαιστινιακή Αρχή και, στις 18 Μαρτίου του 2009, με την ΚούβαEξπρές,Κόστα Ρίκα: ο πρόεδρος Άριας ανακοίνωσε την αποκατάσταση των διπλωματικών σχέσεων της χώρας του με την Κούβα, 19-3-2009.. Τον διαδέχθηκε στο ύπατο αξίωμα η Λάουρα Τσιντσίγια.

 Πηγές 
 Συνέντευξη σε περιοδικό

 Εξωτερικοί σύνδεσμοι 

Κατηγορία:Πρόεδροι της Κόστα Ρίκα
Κατηγορία:Βραβευμένοι με Νόμπελ Ειρήνης
Κατηγορία:Πρόεδροι του Συμβουλίου Ασφαλείας του ΟΗΕ